Document ID: /roh_data/filtered/Bilingualer_Corpus_interleaved-it-rm.jsonl.gz/1131

This is a text translated from Italian to Rumantsch Grischun.
Tutte le aziende di tirocinio riceveranno il "Manuale per la formazione di base in azienda"

Ogni anno più di 1600 giovani nei Grigioni iniziano una formazione in un'azienda di tirocinio. Quale segno di ringraziamento per la loro disponibilità alla formazione, tutte le aziende di tirocinio del Cantone riceveranno gratuitamente nei prossimi giorni, nel quadro di un'azione unica, il "Manuale per la formazione di base in azienda". Il nuovo manuale costituisce un ausilio per strutturare in modo proficuo la formazione in azienda. L'azione viene sostenuta dalla Confederazione e dagli Uffici cantonali della formazione professionale.

La formazione nelle aziende di tirocinio rappresenta un elemento chiave del sistema svizzero della formazione professionale. Le aziende di tirocinio si assumono la responsabilità e seguono i giovani nella loro formazione professionale di base. Con il loro impegno essi contribuiscono in modo decisivo al successo del nostro sistema di formazione professionale sia a livello nazionale che internazionale. Quale segno di riconoscimento per questa attività di formazione, l'Ufficio federale della formazione professionale e della tecnologia (UFFT) e la Conferenza svizzera degli uffici cantonali della formazione professionale (CSFP) hanno deciso di ringraziare tutte le aziende di tirocinio regalando loro il "Manuale per la formazione di base in azienda". La versione tedesca del manuale verrà consegnata nel Grigioni tedesco alla fine di giugno, mentre quella italiana nelle Valli all'inizio di settembre.

Il manuale per una formazione di successo

Il "Manuale per la formazione di base in azienda" sostituisce l'opera finora utilizzata "Manuale per maestri di tirocinio", pubblicato più di 20 anni fa. Il manuale si apre con una prefazione del Consigliere federale Joseph Deiss. La parte principale si articola in due sezioni. Nella prima parte vengono descritte le tappe più importanti della formazione di base in azienda. Esso contiene informazioni dalla A alla Z e offre a tutte le formatrici e a tutti i formatori - così vengono chiamate le maestre e i maestri di tirocinio in base alla nuova legge sulla formazione professionale - gli strumenti necessari per la formazione in azienda. Nella seconda parte dedicata a temi di supporto viene spiegato il sistema svizzero della formazione professionale e vengono approfondite ed esaminate in modo complementare diverse tematiche.

Un aiuto per la formazione nella pratica

Entrambe le parti sono state completate con molti ausili pratici come promemoria, liste di controllo e moduli a sostegno della formazione in azienda. In un elenco dettagliato con rimandi bibliografici e link sono inoltre riportate le basi legali relative alla formazione professionale. Il manuale contiene inoltre diversi indirizzi di Homepage con informazioni utili. Registri vuoti alla fine del manuale consentono alle aziende di tirocinio di allegare della propria documentazione.

Il "Manuale per la formazione di base in azienda" contiene anche il lessico della formazione professionale. Rielaborato e completato, esso contiene oltre 220 parole chiave su tutti i temi importanti della formazione professionale.

Il "Manuale per la formazione di base in azienda" viene pubblicato dalla Conferenza degli uffici cantonali della formazione professionale della Svizzera tedesca. Per la prima volta è disponibile nelle tre lingue tedesco, francese e italiano.

Organo: Ufficio della formazione professionale

Fonte: it Ufficio della formazione professionale

Data: 23.06.2006

Tut ils manaschis d'emprendissadi obtegnan il "manual per la furmaziun fundamentala en il manaschi"

En il Grischun cumenzan mintga onn passa 1600 giuvenils ina scolaziun en in manaschi d'emprendissadi. Sco engraziament per lur prontezza da scolar ils giuvenils obtegnan tut ils manaschis d'emprendissadi dal chantun - en il rom d'ina acziun singulara - ils proxims dis gratuitamain il "manual per la furmaziun fundamentala en il manaschi". La nova ovra da standard gida a concepir cun success la scolaziun en il manaschi. L'acziun vegn sustegnida da la confederaziun e dals uffizis chantunals da furmaziun professiunala.

La scolaziun en ils manaschis d'emprendissadi è ina pitga centrala dal sistem svizzer da la furmaziun professiunala. Manaschis d'emprendissadi surpiglian responsabladad ed accumpagnan ils giuvens tras la furmaziun fundamentala professiunala. Cun lur engaschi contribueschan els en moda decisiva che noss sistem da la furmaziun professiunala saja in success naziunal ed internaziunal. Sco renconuschientscha per questa activitad da scolaziun han perquai l'uffizi federal da furmaziun professiunala e da tecnologia (UFFT) sco er la conferenza svizra dals uffizis chantunals da furmaziun professiunala (CSFP) concludì d'engraziar a tut ils manaschis d'emprendissadi cun il "manual per la furmaziun fundamentala en il manaschi". La furniziun en il Grischun tudestg succeda la fin da zercladur, la versiun taliana vegn furnida en las vals il cumenzament da settember.

La nova ovra da standard per ina furmaziun cun success

Il "manual per la furmaziun fundamentala en il manaschi" remplazza l'ovra da standard veglia "manual per patruns d'emprendissadi" ch'è cumparida avant passa 20 onns. Il manual vegn introducì cun ina prefaziun da cusseglier federal Joseph Deiss. La part principala è dividida en duas parts. En l'emprima part vegnan descrittas las etappas impurtantas da la successiun da la furmaziun fundamentala en il manaschi. Ella cuntegna infurmaziuns dad A fin Z e porscha a tut las furmaturas ed a tut ils furmaturs da la professiun - sco quai che las patrunas ed ils patruns d'emprendissadi vegnan numnads tenor la nova lescha chantunala davart la furmaziun professiunala - ils instruments teoretics necessaris per la furmaziun en in manaschi. En la segunda part, tar ils temas da support, vegn explitgà il sistem svizzer da la furmaziun professiunala e diversas tematicas vegnan approfundadas e cumplettadas.

In agid indispensabel per la furmaziun en la pratica

Domaduas parts èn vegnidas cumplettadas cun blers meds auxiliars pratics sco fegls d'infurmaziun, glistas da controlla e formulars per sustegnair la scolaziun entaifer il manaschi. Sin ina glista detagliada da litteratura e da links è plinavant enumerada la basa legala da la furmaziun professiunala. Il manual cuntegna ultra da quai bleras adressas da paginas d'internet cun infurmaziuns utilas. Registers vids a la fin dal manual porschan plazza als manaschis d'emprendissadi per agiuntar agens documents.

Il "manual per la furmaziun fundamentala en il manaschi" cuntegna er in lexicon da la furmaziun professiunala. Sco versiun surlavurada e cumplettada, maina el cun passa 220 chavazzins tras tut ils temas impurtants da la furmaziun professiunala.

Il "manual per la furmaziun fundamentala en il manaschi" vegn edì da la conferenza dals uffizis da la furmaziun professiunala da la Svizra tudestga. Per l'emprima giada pon ins retrair il manual en tudestg, franzos e talian.

Gremi: uffizi per la furmaziun professiunala

Funtauna: rg uffizi per la furmaziun professiunala

Data: 23.06.2006